
הכנסת העשרים
מושב רביעי
<פרוטוקול מס' 856>
מישיבת ועדת הכספים
יום רביעי, כ"ו בחשון התשע"ח (15 בנובמבר 2017), שעה 9:30
<סדר היום:>
<הארכת מועדים לפי חוק מימון מפלגות, התשל"ג – 1973>
נכחו:

<חברי הוועדה:> 
משה גפני – היו"ר
אחמד טיבי
מיקי לוי

חברי הכנסת:
מוסי רז
<מוזמנים:> 
	מנהלת ביקורת מימון מפלגות, משרד מבקר המדינה 
	–
	חנה רותם


<ייעוץ משפטי: >
שגית אפיק

שיר שפר
<מנהל/ת הוועדה:>
טמיר כהן
<רישום פרלמנטרי:>
הדס צנוירט
<הארכת מועדים לפי חוק מימון מפלגות, התשל"ג – 1973>
<היו"ר משה גפני:>
בוקר טוב, אני מתכבד לפתוח את ישיבת ועדת הכספים. על סדר-היום: הארכת מועדים לפי חוק מימון מפלגות, התשל"ג – 1973, בקשת מבקר המדינה להארכה נוספת של מועד מסירת דוח מבקר המדינה על תוצאות ביקורת החשבונות של סיעת בל"ד. בבקשה.
<חנה רותם:>
תודה רבה. בוקר טוב. זו בקשה נוספת להארכת מועד הגשת דוח הביקורת על חשבונותיה של בל"ד בשל חקירת המשטרה שמתנהלת על חשבונותיה ובקשת גורמי האכיפה, שבגללם אנחנו לא יכולים להשלים את הליכי הביקורת. 

<מוסי רז (מרצ):>
לא הבנתי.

<חנה רותם:>
משרד מבקר המדינה, על-פי חוק, עושה ביקורת על חשבונותיהם השוטפים. התחילה ביקורת על חשבונותיה של בל"ד לתקופת הכנסת הקודמת, ובמקביל החלה גם חקירת משטרה. בשל בקשת המשטרה שלא נשלים את הליכי הביקורת- - -
<מוסי רז (מרצ):>
זה אני יודע.

<חנה רותם:>
כי יש בכך פגיעה, בהליכים האלה, אנחנו לא יכולים להשלים, ולכן לא יכולים להגיש את דוח המבקר בזמן.

<היו"ר משה גפני:>
אתם מבקשים דחייה ל-20.11.2018?

<חנה רותם:>
מכיוון שזו כבר אורכה שלישית שאנחנו מבקשים, כי אנחנו לא יודעים מתי יסתיימו הליכי החקירה, אנחנו מבקשים דחייה קצת יותר ארוכה, מתוך התחייבות שלנו כמובן, שברגע שניתן יהיה, הדוח יושלם ויוגש, גם לפני המועד הזה.

<היו"ר משה גפני:>
כלומר זה לא תלוי בכלל בכם. זה תלוי בחקירת המשטרה, ולכן אתם מבקשים. מישהו רוצה להוסיף על כך או לשאול?

<מוסי רז (מרצ):>
מכירים את זה. 

<מיקי לוי (יש עתיד):>
אין מה לעשות. זה עלה גם בפעם הקודמת.

<היו"ר משה גפני:>
חבר הכנסת טיבי, רוצה להעיר משהו? בבקשה, נקריא. 
<שיר שפר:>
החלטה בדבר הארכת מועדים לפי חוק מימון מפלגות, התשל"ג-1973. 

בהתאם לסעיף 10ו בחוק מימון מפלגות, התשל"ג-1973, ובהסכמת מבקר המדינה, מחליטה ועדת הכספים של הכנסת כמפורט להלן: להאריך עד י"ב בכסלו התשע"ד – 20 בנובמבר 2018 – את מועד מסירת דוח מבקר המדינה לגבי תוצאות ביקורת החשבונות השוטפים של מפלגת בל"ד לתקופה המתחילה ביום כ"א בשבט התשע"ג – 1 בפברואר 2013 – והמסתיימת ביום י"א בניסן התשע"ה – 31 במרס 2015.  
<שגית אפיק:>
ההארכה היא עד 20.11.2018, כלומר שנה פלוס.

<היו"ר משה גפני:>
מי בעד אישור הבקשה – ירים את ידו. מי נגד? מי נמנע?
הצבעה

בעד הבקשה – פה אחד

הבקשה להארכת מועדים לפי חוק מימון מפלגות, התשל"ג–1973, אושרה.

<היו"ר משה גפני:>
הבקשה אושרה. תודה רבה.

הישיבה נעולה.

<הישיבה ננעלה בשעה 09:42.>

